armvectores/hy_wikipedia_2023 huggingface dataset:
Դե մինիմիս

De minimis non curat lex («դե մինիմիս նոն կուրատ լեքս», լատիներենից թարգմանաբար՝ «օրենքը մանրուքներով հետաքրքրված չէ»), Հայաստանի Հանրապետության օրենսդրությունում մեկնաբանվում է որպես նվազագույն թույլատրելի չափ, իրավական դոկտրին, համաձայն որի մանրուքներն անիմաստ է հաշվի առնել իրավական կարգավորման գործընթացքում։ «Օրենքը մանրուքներով չի շարժվում» սկզբունքի տրամաբանությունից ելնելով շատ արդարադատական ատյաններ հրաժարվում են դատական քննության առնել ողջամտորեն ոչ այնքան էական համարվող (մանրուքներ պարունակող) հայցապահանջները։ Շվեդիայի թագուհի Քրիստինա I-ը այս սկզբունքը համատեղում էր aquila non capit muscās («արծիվը ճանճ չի որսում») լատինական ասացվածքի հետ։
«Դե մինիմիս» դոկտրինը առաջին անգամ իրավունքի պատմությանը հայտնի է դառնում 15-րդ դարում։ Տարբեր համատեքստերում այս եզրույթը կարող է ստանալ տարբեր նեղ մասնագիտացված իմաստավորումներ (ինչպես ցույց է տրված ստորև), մինչդեռ «de minimis non curat lex»-ն իր ելակետային իմաստով կոչված է սահմանելու նվազագույն թույլատրելի չափը։


== Կիրառումը տարբեր հարթություններում ==


=== Հարկային իրավունք ===
Նվազագույն թույլատրելի չափի սահմանազատումը բավականին կարևոր նշանակություն ունի հարկային մի շարք իրավահարաբերություններում։ Օրինակ՝ համաձայն Ամերիկայի Միացյալ Նահանգների հարկային օրենսդրության և կանոնների, «de minimis non curat lex» դոկտրինով կարգավորվում է փոքր քանակությամբ շուկայական զեղչերի կիրառությունը։ Ըստ հարկային ոլորտի գործարար շրջանառության սովորույթների և կանոնների, եթե պարտատոմսը գնվել է ցածր շուկայական զեղչով (անվանական արժեքի 0.25%-ից պակաս գումարով), ապա շուկայական զեղչը համարվում է զրոյական։ Եթե շուկայական զեղչը պակաս է նվազագույն սահմանային չափից (դե մինիմիսից), պարտատոմսերի զեղչը առավելապես դիտարկվում է տնօրինման կամ մարման փոխարեն կապիտալ շահույթ, այլ ոչ թե սովորական եկամուտ։ 
Կանոնը կարող է կիրառվել նաև աշխատանքային որոշ հարաբերություններում։ Դիցուք, Ներքին եկամուտների ծառայության հաշվին աշխատողի ձեռքբերած օգուտի մասին վերադասությանը տեղյակ պահելու անհրաժեշտություն չի առաջացնում, եթե այդ օգուտը այնքան չնչին է, որ դրա մասին զեկուցելը ուղղակի անիմաստ է կամ նախատեսված կարգապահական պատասխանատվությունը տվյալ պարագայում վարչականորեն անիրագործելի կարող է լինել։ Օրինակ՝ աշխատակցի կողմից ընկերության պատճենահանման սարքի միջոցով անձնական փաստաթղթերի պատճենահանումը։


== Ծանոթագրություններ ==
Թունթենհաուզեն

Թունթենհաուզեն  (գերմ.՝  Tuntenhausen), կոմունա Գերմանիայում՝ Բավարիա երկրամասում։
Ենթարկվում է Վերին Բավարիայի վարչական կենտրոնին։ Մտնում է Ռոզենհայմ շրջանի կազմի մեջ։ Բնակչությունը կազմում է 6959 մարդ (դեկտեմբերի 31, 2010 թվական ։ Զբաղեցնում է 68,98 կմ² մակերես տարածք։ Պաշտոնական կոդ՝ 09 1 87 179։


== Պատկերասրահ ==

		


== Ծանոթագրություններ ==


== Արտաքին հղումներ ==
Պաշտոնական կայք
Այոս Էֆստատիոս

Այոս Էֆստատիոս (հուն․՝ Άγιος Ανδρόνικος, թուրքերեն՝ Topçuköy), գյուղ Կիպրոսի Հանրապետության Ֆամագուստայի շրջանի կենտրոնական մասում։ Գյուղը դե ֆակտո գտնվում է Հյուսիսային Կիպրոսի Թուրքական Հանրապետություն կոչվող պետության վերահսկողության ներքո։ Ըստ 2011 թվականի տվյալների գյուղի բնակչությունը կազմել է 36 մարդ, մեծամասնությունը թուրք կիպրացիներ են։


== Բնակչություն ==


== Ծանոթագրություններ ==
Ռաբենդ

Ռաբենդ, գյուղ Արևելյան Հայաստանի Ելիզավետպոլի նահանգի Զանգեզուրի գավառում։ Գտնվում է Հագարի գետի ստորին հոսանքի աջ ափին։


== Բնակչություն ==
1886 թվականին գյուղն ունեցել է 242, 1907-ին՝ 431, իսկ 1908-ին՝ 479 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Յուզիմյանովո

Յուզիմյանովո (ռուս.՝ Юзимяново, բաշկիրերեն՝ Йөҙимән), գյուղ Ռուսաստանի Բաշկորտոստան հանրապետության Գաֆուրիյսկի շրջանի կազմում։
Բնակչությունը 2009 թվականին գրանցված տվյալներով կազմում էր 377 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(4380) Գեյեր

(4380) Գեյեր (անգլ.՝ Geyer), աստերոիդ աստերոիդների հիմնական գոտում։ Հայտնաբերվել է 1988 թվականի օգոստոսի 14-ին Էրիկ Էլստի կողմից Վերին Պրովանսում։
Միջին հեռավորությունը Արեգակից կազմում է 3,038847 ա. մ., առավելագույնը մոտենում է 2,8402 ա. մ. հեռավորության վրա և հեռանում 3,2375 ա. մ.։ Արեգակի շուրջ մեկ ամբողջական պտույտ է կատարում 1934,91 երկրային օրվա ընթացքում, իր ուղեծրով շարժվելով միջինում 0,186055 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,89° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4380) Գեյեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մուրավիշչե

Անվան այլ կիրառումների համար տե՛ս՝ Մուրավիշչե (այլ կիրառումներ)Մուրավիշչե (ուկրաիներեն՝ Муравище), գյուղ Ուկրաինայի Վոլինի մարզի Կիվերցիի շրջանում։ Հիմնադրվել է 1870 թվականին։
2001 թվականի տվյալներով Մուրավիշչե գյուղում բնակվում էր 636 մարդ։ Բնակավայրը զբաղեցնում է 1358 կմ² տարածք։ Բնակչության խտությունը կազմում էր 468,34 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պալացո Ադրիանո

Պալացո Ադրիանո (իտալերեն՝ Palazzo Adriano), կոմունա Իտալիայում, Սիցիլիա մարզի Պալերմո գավառում։
Բնակչությունը կազմում է 2530 մարդ, բնակչության խտությունը կազմում է 20 մարդ/կմ²։ Զբաղեցնում է 129 կմ² մակերես տարածք։ Փոստային ինդեքսն է՝ 90030։ Հեռախոսային կոդը՝ 00091։


== Ծանոթագրություններ ==
Զորբան

Զորբան, Ակսել Բակունցի «Մթնաձոր» ժողովածուի պատմվածքներից է։ Այդ և հարանման պատմվածքներում ընթերցողը կարծում է, որ Մթնաձորը մի այնպիսի աշխարհ է, ուր դեռևս միմյանցից չեն անջատվել իրականությունն ու առասպելը, առօրյան ու լեգենդը, ուր մարդն ու արջը ապրում են կողք կողքի, ուր բնության և գյուղի միջև չկան էական տարբերություններ, բնությունը գյուղի մեջ է, գյուղը՝ բնության ծոցում։


== Տպագրման պատմություն ==
Ակսել Բակունցի «Զորբան» պատմվածքը առաջին անգամ հրատարակվել է 1925-1926 թվականին «Խորհրդային Հայաստան» օրաթերթում, հեղինակային մասնակի խմբագրմամբ այն զետեղվել է «Մթնաձոր» ժողովածուի մեջ։


== Սյուժե ==
Պատմվածքը հարուստ գյուղացիներից մեկի՝ Զորբա Օսեփի մասին է։ Նա այդ գյուղում միակն է, ով ունի այնպիսի դարպաս, որ անծանոթն անգամ իր տան մոտով անցնելիս կհասկանա, որ Օսեփի տունն է։ Նրա բակում կա արհեստանոց, որտեղ աշխատողներ է պահում։ Երբ ինչ-որ մեկը գյուղում շատ աշխատասեր է լինում, ասում են՝ «Զորբա Օսեփի ճանկն ընկնի, մի շաբաթ էլ չի դիմանա»։ Նա աշխատացնում է օրն ի բուն և վարձը տալիս է տարին մեկ անգամ, այն էլ բնամթերքով և ցորենով։ Արհեստանոցից, բակից, եթե ինչ-որ բան իրեն պետքական չի լինում նվիրում է աշխատողներին, սակայն այն կալի ժամանակ հանում է նրանց հասանելիք բաժնից։ Գյուղի երիտասարդները նրան անվանում են «գայլ Օսեփ»։ Օսեփը ունի այնպիսի բանջարանոց և բակ, որտեղ տարվա բոլոր եղանակներին մրգերը և բանջարեղենը անպակաս են լինում, սակայն, երբ մի հարևան խնձոր ուզեր, նա պատասխանում է, որ չունի և ընկնում է այգին ասելով՝ կարող է մի քանի հատ լինի, տեսնեմ՝ լինի կտամ, բայց ինչքա՞ն կվճարեք։  Գյուղի ժողովների ժամանակ ամեն անգամ նա իր ձայնը բարձրացնում և ասում է, որ ոչ միայն հարուստներից պետք է հարկ վերցնեն, այլ նաև աղքատներից, քանի որ աղքատները տեսնելով, որ իրենցից հարկ չեն վերցնում, նրանք ծուլանում և անբան են դառնում։ Վերջին ժողովի ժամանակ Օսեփը նորից նույն միտքն էր ասում, սակայն ժողովը ընդհատվեց նախրի գալով, քանի որ ամենքն իր ապրանքի հետևից պետք է գնար։  Նախրապանը նախիրը բերելուց հետո գնում է ժողովատեղին և տեսնում է, որ մարդ չի մնացել, միայն մի մարդ կա, նստում է մի քարի և սկսում են զրուցել։ Գյուղացիներից մեկը հարցնում է․ Օսեփը շատ զորբայա՞, նախրապանը պատասխանում է, որ նրա թամահը շատ է և ագահ է։ Այս խոսքի վրա նախրապանը մի առակ է պատմում, որով էլ վերջանում է պատմվածքը։


== Ծանոթագրություններ ==
Կարմրաջուր (այլ կիրառումներ)

Կարմրաջուր, կարող է վերաբերել՝

Կարմրաջուր - գետակ Գեղարքունիքի մարզում
Կարմրաջուր - գետակ Տավուշի լեռնահամակարգում։ Խնձորուտ գետի ձախ օժանդակը
Կուժատ օյա

Կուժատ օյա  (ռուս.՝ Кужат-оя), գետ Ռուսաստանում, հոսում է Կարելական ինքնավար հանրապետությունում։ Գետաբերանը տեղակայված է Կեմ գետի ձախ ափին՝ 123 կմ հեռավորության վրա։ Գետի երկարությունը 29 կմ է, ավազանի տարածքը 232 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Կեմ գետի ակունք է սկսած Յուշկոզերսկի հիդրոհանգույցից մինչև Կրիվոպորոժսկի հիդրոհանգույց, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020000912102000004508
Հիդրոլոգիական ուսումնասիրությունների կոդը - 102000450
Ավազանի կոդը - 02.02.00.009
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Անդրեյ Ստեպանով (դիվանագետ)

Անդրեյ Ստեպանով (ռուս.՝ Андре́й Ива́нович Степа́нов, փետրվարի 13, 1930(1930-02-13), Կալուգա, Մոսկվայի մարզ, ՌԽՖՍՀ, ԽՍՀՄ - հունիսի 17, 2018(2018-06-17)), խորհրդային և ռուս դիվանագետ։ Արտակարգ և լիազոր դեսպան։


== Կենսագրություն ==
1953 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։
1953 թվականից զբաղվել է դիվանագիտական գործունեությամբ։

1956-1960 թվականներին՝ Ռոստոկում (ԳԴՀ) ԽՍՀՄ հյուպատոսության փոխ-հյուպատոս, ԳԴՀ-ում ԽՍՀՄ դեսպանության երկրորդ քարտուղար։
1960-1962 թվականներին՝ ԽՍՀՄ արտաքին գործերի նախարարության երրորդ եվրոպական բաժնի աշխտակից։
1962-1978 թվականներին՝ ԽՍՀՄ արտաքին գործերի նախարարության բարձրագույն դիվանագիտական դպրոցում (1974-ից Դիվանագիտական ակադեմիայում) գիտաուսումնական աշխատանք է ծավալել։
1978 թվականին ԽՍՀՄ արտաքին գործերի նախարարության բարձրագույն դիվանագիտական դպրոցում «Գերմանիայի և Չինաստանի միջև հարաբերությունները և եվրոպական անվտանգությունը (1949-1975 թթ.)» թեմայով պաշտպանել Է պատմական գիտությունների դոկտորի գիտական աստիճան ստանալու դիսերտացիան։
1978-1982 թվականներին՝ Ավստրիայում ԽՍՀՄ դեսպանի խորհրդական։
1987-1990 թվականներին՝ ԽՍՀՄ արտաքին գործերի նախարարության կադրերի և ուսումնական հաստատությունների գլխավոր վարչության պետի առաջին տեղակալ։
1990-1992 թվականներին՝ Մոսկվայի Միջազգային հարաբերությունների պետական ինստիտուտի ռեկտոր։
1992 թվականի սեպտեմբերի 21-ից մինչև 1999 թվականի հոկտեմբերի 21-ը Շվեյցարիայում եղել է Ռուսաստանի Դաշնության արտակարգ և լիազոր դեսպան։
1995 թվականի փետրվարի 28-ից մինչև 1999 թվականի հոկտեմբերի 21-ը Լիխտենշտայնում եղել է  Ռուսաստանի Դաշնության արտակարգ և լիազոր դեսպան։


== Անձնական կյանք ==
Ամուսնացած է եղել, ունեցել երկու դուստր։


== Դիվանագիտական աստիճան ==
Արտակարգ և լիազոր դեսպան


== Գրքեր ==
Unknown Liechtenstein. Through the Eyes of the First Russian Ambassador. М., 2002.
The Russians and the Swiss. Notes of a Diplomat. М., 2006.
The Bern Diaries of the Russian Ambassador. 1992-1999. М., 2011.


== Ծանոթագրություններ ==


== Գրականություն ==
Кто есть кто в России и в ближнем зарубежье: Справочник. - М: Издательский дом «Новое время», «Всё для Вас», 1993. - С. 617. - ISBN 5-86564-033-X
Андрей Иванович Степанов (1930-2018) // Новая и новейшая история. - 2018. - № 5. - С. 249.


== Արտաքին հղումներ ==
Биография на сайте Центра военно-политических исследований МГИМО
Մ.թ.ա. 490


== Դեպքեր ==


== Ծնունդներ ==


== Մահեր ==
Մոսկալևկա (գյուղ, Պոլոննոեի շրջան)

Անվան այլ կիրառումների համար տե՛ս՝ ՄոսկալևկաՄոսկալևկա (ուկրաիներեն՝ Москалівка), գյուղ Ուկրաինայի Խմելնիցկիի մարզի Պոլոննոեի շրջանում։
2001 թվականի տվյալներով Մոսկալևկա գյուղում բնակվում էր 230 մարդ։ Բնակչության խտությունը կազմում էր 210,62 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(8649) Ջուգլանս

(8649) Ջուգլանս (անգլ.՝ Juglans), աստերոիդ աստերոիդների հիմնական գոտում։ Հայտնաբերվել է 1989 թվականի սեպտեմբերի 26-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 2,2063 ա. մ., առավելագույնը մոտենում է 1,9585 ա. մ. հեռավորության վրա և հեռանում 2,4541 ա. մ.։ Արեգակի շուրջ մեկ ամբողջական պտույտ է կատարում 1197 երկրային օրվա ընթացքում, իր ուղեծրով շարժվելով միջինում 0,300751 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,9° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8649) Ջուգլանս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մոնսան (Մարանիան)

Մոնսան (պորտ.՝ Monção), համայնք Բրազիլիայի Հյուսիսարևելյան տարածաշրջանում՝ Մարանիան նահանգի կազմում։ Գտնվում է Մարանիան նահանգի արևելյան մարզում։ Մտնում է Բայշադա Մարանենսի գավառի կազմի մեջ։ Բնակչությունը կազմում է 26 546 մարդ՝ 2006 թվականի տվյալներով։ Գրավում է 1 345,041 կմ2 տարածք։ Բնակչության խտությունը՝ 19,7 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 31.145.964,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 1.183,54 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,564 (տվյալները ՄԱԿ-ի զարգացման ծրագրի)


== Ծանոթագրություններ ==
Շիդա (այլ կիրառումներ)

Շիդա, կարող է վերաբերել՝

Շիդա - գետ Ռուսաստանում, հոսում է Բաշկորտոստանի շրջանով
Շիդա - գետ Ռուսաստանում, հոսում Արխանգելսկի մարզում
Լյուբո-Նադեժդովկա

Լյուբո-Նադեժդովկա (ուկրաիներեն՝ Любо-Надеждівка), գյուղ Ուկրաինայի Կիրովոգրադի մարզի Կիրովոգրադի շրջանում։
2001 թվականի տվյալներով Լյուբո-Նադեժդովկա գյուղում բնակվում էր 41 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(6657) Օտուկոյո

(6657) Օտուկոյո (անգլ.՝ Otukyo), աստերոիդ աստերոիդների հիմնական գոտում։ Հայտնաբերվել է 1992 թվականի նոյեմբերի 17-ին Ացուշի Սուգիեի կողմից Դայնիկում։
Միջին հեռավորությունը Արեգակից կազմում է 2,278896 ա. մ., առավելագույնը մոտենում է 1,7409 ա. մ. հեռավորության վրա և հեռանում 2,8169 ա. մ.։ Արեգակի շուրջ մեկ ամբողջական պտույտ է կատարում 1256,57 երկրային օրվա ընթացքում, իր ուղեծրով շարժվելով միջինում 0,286495 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,07° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6657) Օտուկոյո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ուտկինո (գյուղ, Զադոնսկի շրջան)

Անվան այլ կիրառումների համար տե՛ս՝ Ուտկինո (այլ կիրառումներ)Ուտկինո (ռուս.՝ Уткино), գյուղ Ռուսաստանի Լիպեցկի մարզի Զադոնսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արամ Բերբերյան-Դատև

Արամ Բերբերյան-Դատև (բուլղար․՝ Арам Берберян-Датев, դեկտեմբերի 3, 1926(1926-12-03), Վառնա, Բուլղարիա - ապրիլի 21, 2011(2011-04-21), Վառնա, Բուլղարիա), բուլղարահայ կոմպոզիտոր, դաշնակահար, դիրիժոր և մանկավարժ։


== Կենսագրություն ==

Արամ Բերբերյան-Դատևը ծնվել է Վառնայում 1926 թվականի դեկտեմբերի 3-ին։ Սովորել է Բուլղարիայի ազգային երաժշտական ակադեմիայի դաշնամուրի և կոմպոզիցիայի բաժիններում (պրոֆեսոր Պանչո Վլադիգերովի արվեստանոց)։ Ակադեմիան ավարտել է 1956 թվականին։ Նվագակցել է բազմաթիվ երգիչների և նվագողների։ Ստեղծել է երաժշտական վոկալ խմբեր։ Բալետի դպրոցում կոնցերտմեյստեր է աշխատել։ Համգործակցել է Բուլղարիայի հայ համայնքի հետ։ 1951-1955 թվականներին Սոֆիայի «Երևան» երգչախմբի նվագակցողն ու դիրիժորի օգնականն է եղել։
Արամ Բերբերյան-Դատևը ղեկավարել է տարբեր երաժշտական երգչամբեր Շումենում, Վառնայում, Դոբրիչում, Սիլիստրայում, Պոպովոյում, Դևնյայում և այլ քաղաքներում։ Վառնայի, Դոբրիչի և Շումենի թատրոնների համար գրել է երաժշտություն։ Ստեղծել է պոպ-սիմֆոնիկ նվագախումբ։ 1970 թվականին վերադարձել է Վառնա և մինչև 1985 թվականը ղեկավարել է Մայակովսկու կենտրոնն ու Վառնայի հայկական համայնքը։ 1986-1988 թվականներին որպես երաժշտագետ ստեղծել և ղեկավարել է «Վառնա 86» կենտրոնը։ 1982 թվականից տեղափոխվել է Գերմանիա, որտեղ պրոֆեսորական կոչում է ստացել։
Հեղինակ է օպերետի, բալետի և վարիետեի ներկայացումների երաժշտության,  կանտատի, օրատորիայի, վոկալ ցիկլերի և երգերի, գործիքային երաժշտության, մանկական մյուզիքլների և այլն։
Մահացել է 2011 թվականի ապրիլի 21-ին Վառնայում։


== Ծանոթագրություններ ==
Զաչեպիլովկա (գյուղ, Նովի Սանժարիի շրջան)

Անվան այլ կիրառումների համար տե՛ս՝ ԶաչեպիլովկաԶաչեպիլովկա (ուկրաիներեն՝ Зачепилівка), գյուղ Ուկրաինայի Պոլտավայի մարզի Նովի Սանժարիի շրջանում։
2001 թվականի տվյալներով Զաչեպիլովկա գյուղում բնակվում էր 906 մարդ։ Բնակավայրը զբաղեցնում է 2381 կմ² տարածք։ Բնակչության խտությունը կազմում էր 380,51 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վանա-Տուրգ

Վանա-Տուրգ (էստ․՝ Vana Turg - «հին շուկա»), հրապարակ, նախկին շուկայի տարածք Տալլինի Հին քաղաքում։ Հրապարակը գտնվում է Քաղաքապետարանի հրապարակի հարևանությամբ, որին միանում է Վանա Տուրու կաել նրբանցքով։


== Պատմություն ==
Տալլինի ամենահին շուկաներից մեկն է։ Նրանից հին է միայն Քաղաքապետարանի հրապարակում գտնվեղ շուկան։ Հրապարակը հարմար վայր էր շուկայի համար, քանզի այն գտնվում էր հինգ փողոցների խաչմերուկում։ Միջնադարում այդ փողոցները առևտրական հինգ ճանապարհների սկիզբ էին (դրանցից մեկը հասնում էր մինչը Պյառնու ու Ռիգա, մյուսն անցնում էր Տարտուով ու հասնում մինչև Պսկով, իսկ երրորդը հասնում էր Նառվա ու շարունակվում մինչև Վելիկի Նովգորոդ)։ Շուկայում առևտուր էին անում հիմնականում արտասահմանցի առևտրականներ։ 


=== Կառույցներ ===


== Գրականություն ==
«Vanast Tallinnast ja tema liiklusteedest», L.Tiik, Eesti Geograafia Seltsi aastaraamat 1958, Tallinn, 1959.
«Tallinna ajalugu 1860-ndate aastateni», Koostanud Raimo Pullat. «Eesti Raamat» Tallinn, 1976
Թըլթավ

Թըլթավ, գյուղ Արևմտյան Հայաստանում, Բիթլիսի վիլայեթի Խուլփի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Վտորոյ Իժևսկի Լեսոպունկտ

Վտորոյ Իժևսկի Լեսոպունկտ (ռուս.՝ Второй Ижевский лесопункт), գյուղ Ռուսաստանի Ուդմուրթական հանրապետության Զավյալովսկի շրջանի կազմում։
Բնակչությունը 2003 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(7015) Շոպենհաուեր

(7015) Շոպենհաուեր (անգլ.՝ Schopenhauer), աստերոիդ աստերոիդների հիմնական գոտում։ Հայտնաբերվել է 1990 թվականի օգոստոսի 16-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 2,325122 ա. մ., առավելագույնը մոտենում է 1,9295 ա. մ. հեռավորության վրա և հեռանում 2,7208 ա. մ.։ Արեգակի շուրջ մեկ ամբողջական պտույտ է կատարում 1294,99 երկրային օրվա ընթացքում, իր ուղեծրով շարժվելով միջինում 0,277994 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,48° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7015) Շոպենհաուեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վրաստանի ազգային հերոսի շքանշան

Վրաստանի ազգային հերոսի շքանշան (վրաց.՝ ეროვნული გმირის ორდენი), Վրաստանի բարձրագույն միջպետական շքանշանը, որոնվ պարգևատրվում են Վրաստանի քաղաքացիները և այլազգիները, որոնք կատարել են որոշակի բարեգործություն Վրաստանի զարգացման համար։
Շքանշանը գործի է դրվել 2004 թվականի հուլիսի 24-ից հետո, երբ Վրաստանի խորհրդարանը ընդունեց համապատասխան դեկրետներ։ Վրաստանում ներկայումս այս շքանշանով պարգևատրվել են 11 անձինք։


== Դափնեկիրներ ==
Ժիուլի Շարտովա — վրացի քաղաքական և պետական գործիչ, (օգոստոսի 26, 2004)
Զազա Դամենիա — կապրալ, (օգոստոսի 26, 2004)
Ջոն Մակքեի — Արիզոնայի դիկտատոր, ամերիկացի բարերար (հունվարի 11, 2010).
Լեխ Կաչինսկի — Լեհաստանի նախագահ (2005—2010), (ապրիլի 10, 2010).
Զվիադ Գասմախուրդիա — վրացական քաղաքական գործիչ, Վրաստանի նախագահ (հոկտեմբերի 26, 2013).
Մերաբ Կոստավա — վրացի այլախոհ (հոկտեմբերի 26, 2013).
Գեորգի Մազնիաշվիլի — վրացի զինվորական, կոչումով՝ գեներալ (հոկտեմբերի 26, 2013).
Գրիգոլ Պերաձե — վրացի հոգևորական՝ վարդապետ (հոկտեմբերի 26 2013 ).
Էկվտիմե Տակիիշվիլի — վրացի պատմաբան և հնագետ (հոկտեմբերի 26 2013 ).
Ամվրոսի — Վրաստանի պատրիարք (հոկտեմբերի 26 2013 ).
Միխայիլ Ծերեթելի — վրացի պատմաբան (հոկտեմբերի 26 2013 ).
Գիորգի Անցուխելիձե – վրացի զինվորական, սերժանտ (հետմահու, 2013)
Զուրաբ Իարաճուլի – վրացի օդային ուժերի սպա (հետմահու, 2013)
Մարո Մակաշվիլի – Կարմիր խաչի բուժքույր, տիտղոսին արժանացած առաջին կինը (հետմահու, 2013)


== Ծանոթագրություններ ==
Լճավանի պատմության և մշակույթի անշարժ հուշարձանների ցանկ (Գեղարքունիքի մարզ)

Այս հոդվածը ներկայացնում է Գեղարքունիքի մարզի Լճավան գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 36 հուշարձան (6 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Զեղդուլեթի

Զեղդուլեթի (վրաց.՝ ზეღდულეთი), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 710 մետր բարձրության վրա։ Շրջկենտրոն Գորիից հեռու է 15 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 872 մարդ։


== Ծանոթագրություններ ==
(20555) Ջեննինգս

(20555) Ջեննինգս, աստերոիդ աստերոիդների հիմնական գոտում։ Այս աստերոիդը հայտնաբերվել է 1998 թվականի սեպտեմբերի 9-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(20555) Ջեննինգս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Չիրիկ (Երզնկայի գավառ)

Անվան այլ կիրառումների համար տե՛ս՝ Չիրիկ (այլ կիրառումներ)Չիրիկ, գյուղ Արևմտյան Հայաստանում, Էրզրումի վիլայեթի Երզնկայի գավառում։ Գտնվում էր Գերսուտ գետակի ակունքների տարածքում, Երզնկա քաղաքից 35 կմ հարավ-արևելք, Բոլոմեր գյուղաքաղաքից 13 կմ հյուսիս-արևմուտք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Պերեմիլ

Պերեմիլ (ուկրաիներեն՝ Перемиль), գյուղ Ուկրաինայի Վոլինի մարզի Գորոխովի շրջանում։ Հիմնադրվել է 1097 թվականին։
2001 թվականի տվյալներով Պերեմիլ գյուղում բնակվում էր 1 041 մարդ։ Բնակավայրը զբաղեցնում է 15,62 կմ² տարածք։ Բնակչության խտությունը կազմում էր 66,65 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սուրբ Մարիամ Աստվածածին եկեղեցի (Տորոնտո)

Անվան այլ կիրառումների համար տե՛ս՝ Սուրբ Մարիամ Աստվածածին եկեղեցի (այլ կիրառումներ)Սուրբ Մարիամ Աստվածածին եկեղեցի (անգլ.՝ St. Mary Armenian Apostolic Church, Toronto), հայ առաքելական եկեղեցի Կանադայի Տորոնտո քաղաքում։ Ընդգրկված է Մեծի Տանն Կիլիկիո կաթողիկոսության կազմում։
Եկեղեցին պաշտոնապես հիմնադրվել է 1983 թվականին, առաջին պատարագը տեղի է ունեցել 1983 թվականի ապրիլի 10-ին։


== Պատմություն ==

Տորոնտոյի հայկական համայնքի կենտրոնը (Հայ կեդրոն) և A.R.S. ցերեկային դպրոցը հիմնադրվել են 1979 թվականին, սակայն հայկական եկեղեցի համայնքում չի եղել։ Տորոնտոյի հայ համայնքը դիմել է կանադական և Արևելյան Ամերիկայի թեմի Կիլիկիայի կաթողիկոսին՝ եկեղեցի կառուցելու խնդրագրով։ 1982 թվականին Կանադայի առաջնորդարանը և Արևելյան Ամերիկայի թեմը տվել են եկեղեցի կառուցելու թույլտվություն։
Վարդապետ Խաժակ Հակոբյանը դարձել է եկեղեցու առաջին հովիվը 1983 թվականին։ Եկեղեցական ծառայությունները մատուցվել են Տորոնտոյի Բեյվյու պողոտայում գտնվող Սուրբ Ավգուստին անգլիկան եկեղեցում մինչև նոր եկեղեցու կառուցումը։
Եկեղեցին հանդիսավոր կերպով օծվել է 1990 թվականի մայիսի 27-ին Կիլիկիայի կաթողիկոս Գարեգին Բ-ի կողմից։
2012 թվականի գարնանը եկեղեցին վերանորոգվել է Կանադայի առաջնորդանիստ արքեպիսկոպոս Խաժակ Հակոբյանի հովանու ներքո։


== Հոգևոր հովիվներ ==
Խաժակ Հակոբյան (ապրիլի 10, 1983 - դեկտեմբերի 9, 1994)
Շահե Փանոսյան (դեկտեմբերի 9, 1994 - դեկտեմբերի 19, 2002)
Մեղրիկ Փարիկյան (դեկտեմբերի 19, 2002 - մասյիսի 10, 2014)
Ստեփանոս Փաշայան (նոյեմբերի 3, 2014 – հունվարի 7, 2016)
Կոմիտաս Փանոսյան (օգոստոս, 2012)


== Ծանոթագրություններ ==


== Արտաքին հղումներ ==
Սուրբ Մարիամ Աստվածածին եկեղեցու կայքը
Սոլոխաուլ

Սոլոխաուլ (ռուս.՝ Солохаул), գյուղ Ռուսաստանի Դաշնության Կրասնոդարի երկրամասի Սոչիի քաղաքային օկրուգի Լազարևսկոեի ներքաղաքային շրջանի կազմում։
Բնակչությունը 2010 թվականին գրանցված տվյալներով կազմում էր 214 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բենևելո

Բենևելո (իտալերեն՝ Benevello), կոմունա Իտալիայի Պիեմոնտ մարզի Կունեո գավառում։
Բնակչությունը կազմում է 523 մարդ (2008 թվականի տվյալներով)։ Բնակչության խտությունը՝ 93 մարդ/կմ²։ Տարածքը՝ 5 կմ²։ Փոստային ինդեքս՝ 12050։ Հեռախոսային կոդ՝ 0173։
Բնակավայրի հովանավորն է հանդիսանում սուրբ Պյոտրը։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Պաշտոնական էջ
Վիճակագրության ազգային ինստիտուտ
Սիարնակ (արբանյակ)

Սիարնակ, Սատուրնի անկանոն արբանյակն է, հայտնաբերվել է Բրետ Գլեդմանի կողմից 2000 թվականին։
Տաշելգա

Տաշելգա (ռուս.՝ Ташелга), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Մրասու գետի աջ ափին՝ 85 կմ հեռավորության վրա։ Գետի երկարությունը 16 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմ։ Գետի ավազանը՝ Վերին Օբից մինչև Իրտիշ թափվելը։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Պրոդյուսեր

Պրոդյուսեր (անգլ.՝ producer բառից, որը թարգմանվում է որպես արտադրող, հեռուստաարտադրող և ստեղծող), մասնագետ, որն ունի ոչ անմիջական մասնակցություն նախագծի արտադրման, ֆինանսների ղեկավարման (կամ օգնում է ղեկավարել), ադմինիստրատիվ հարցերով, գործունեության տեխնոլոգիական, ստեղծագործական և իրավական ասպեկտներով, ղեկավարում է որևէ նախագծի քաղաքականությունը։
Ըստ գործունեության ոլորտի պրոդյուսերները դասակարգվում են հետևյալ կերպ,

Հեռուստատեսային պրոդյուսեր
Երաժշտական պրոդյուսեր
Սաունդ-պրոդյուսեր (ղեկավարում է ձայնագրության ընթացքը և խմբագրումը)
Խաղային պրոդյուսեր (համակարգչային խաղերի ոլորտ)
Կինոպրոդյուսեր
Ժողովածու (3076)

Ժողովածու 3076, Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3076 թվի տակ։ Ձեռագիրը գրվել է 17-րդ դարում։ Գրված է թղթի վրա, որը ունի 19,8X14,5սմ չափս։ Ձեռագիրը կազմված է 302 թերթից։ Գրված է երկսյուն, նոտրգիրով։ Կազմը` կաշվեպատ ստվարաթուղթ։ Հիշատակարաններ՝ 213բ։


== Բովանդակություն ==
Սոկրատայ Սքոլաստիկոսի Պատմութիւն եկեղեցական։
Յովհ․ Օձնեցւոյ Սակս ժողովոց, որ եղեն ի Հայս։
Յովհ․ Մանդակունւոյ Վասն Պահոց։
Ի Պատմութենէ Շապհոյ Բագրատունւոյ։
Հարցմունք երկուց փիլիսոփայից։
Թուղթ (Պետրոս, Ակակ, Ջենոն, Անաստառ, Կիւրեղ Աղէքսանդրացի, Կելեստիանոս, Դիոն, Արիսպագացի, Կոստանդինոս, Փոտ․ Սահակ վրդ․, Գագիկ Արծրունի)։
Պօղ․ Տարօնացւոյ Ընդդէմ ժողովոյն Քաղկեդոնի։
Թուղթ հռոմոց ի Հայս ի ձեռն Ստ․ Սիւնեցւոյ։
Ճառք (Գր․ Աստուածաբան, Աթանաս, Ոսկեբերան, անանուն)։
Միխ․ Ասորւոյ Յաղագս քահանայական կարդաց․ Կարգ աթոռակալաց։
Գր․ Ականցւոյ Պատմութիւն ազդին նետողաց։
Պատմութիւն հացւնեաց խաչին։
Եղիշէի Յաղագս թաբորական լերին։
Վասն է նշանացն։
Թովմ․ Մեծոփեցւոյ Պատմութիւն։


== Ծանոթագրություններ ==
Շվանկ

Շվանկ (գերմաներեն՝ Schwank, բառացի՝ «կատակ»), 13-17-րդ դարերի գերմանական քաղաքային գրականության փոքր պատմվածք (սկզբում չափածո, հետո՝ արձակ)։
Թեմատիկայով մոտ է ֆրանսիական ֆաբլիոյին և վաղ Վերածննդի արձակ նովելին։ Ծաղրանքով է պատկերում տարբեր դասերի կյանքը, հաճախ՝ սատիրայով (հատկապես կաթոլիկ հոգևորականների, մասամբ՝ ասպետների)։ Սիրված հերոսը ճարպիկ, խելամիտ հասարակ մարդն է։ Շվանկի նշանավոր վարպետը Հանս Սաքսն է։


== Տես նաև՝ ==
Ֆաստնահտշպիլ


== Աղբյուրներ ==
(5729) 1988 TA1

(5729) 1988 TA1, աստերոիդ աստերոիդների հիմնական գոտում։ Հայտնաբերվել է 1988 թվականի հոկտեմբերի 13-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 3,069492 ա. մ., առավելագույնը մոտենում է 2,7836 ա. մ. հեռավորության վրա և հեռանում 3,3554 ա. մ.։ Արեգակի շուրջ մեկ ամբողջական պտույտ է կատարում 1964,26 երկրային օրվա ընթացքում, իր ուղեծրով շարժվելով միջինում 0,183275 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,26° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5729) 1988 TA1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սերգեյ Չալյան

Սերգեյ Ռուբենի Չալյան (հոկտեմբերի 9, 1966(1966-10-09), Գալաց, Ռումինիա), Հայաստանի և Արցախի հանրապետությունների ռազմական գործիչ, գեներալ-մայոր։


== Կենսագրություն ==
1992-2000 թթ. - ՊԲ զորամասի հրամանատար, հրամանատարի տեղակալ։
2000-2002 թթ. - ՀՀ Զինված ուժերի գլխավոր շտաբի հետախուզության վարչության պետի տեղակալ։
2002-2009 թթ. - ՀՀ Զինված ուժերի գլխավոր շտաբի կազմզորահավաքային վարչության պետ։
2009-2012 թթ. - ՀՀ Զինվորական կոմիսար։
2012 թ. օգոստոսի 9-ին ՀՀ Նախագահի հրամանագրով ազատվել է ՀՀ Զինվորական կոմիսարի պաշտոնից։ Պաշտոնական որևէ պատճառաբանություն չի ներկայացվել։


== Պարգևներ և կոչումներ ==
գեներալ-մայոր։
«Վարդան Մամիկոնյան» շքանշան։


== Ծանոթագրություններ ==
Ստեֆանի Մաքմահոն

Ստեֆանի Մաքմահոն Լևեք (անգլ.՝ Stephanie McMahon Levesque, ծնված որպես Ստեֆանի Մարի Մաքմահոն (Stephanie Marie McMahon), սեպտեմբերի 24, 1976(1976-09-24), Հարթֆորդ, ԱՄՆ), ամերիկացի գործարարուհի, հազվադեպ հանդես եկող պրոֆեսիոնալ ըմբշուհի (ռեստլեր), պրոֆեսիոնալ ըմբշամարտի ուղեկցորդուհի (վալետ), «WWE» կազմակերպության ապրանքանիշային գծով պատասխանատու և փոքրամասնական բաժնետեր։ «WWE» ընկերության նախագահ և գործադիր տնօրեն Վինս Մաքմահոնի և նախկին գործադիր տնօրեն և ԱՄՆ սենատի նախկին թեկնածու Լինդա Մաքմահոնի դուստրն է։
«WWE»-ում աշխատանքի է անցել 1998 թվականին։ 1999 թվականից հանդես գալով ընկերության հեռուստաշոուներում, սկզբնապես բեմական, այնուհետև՝ իրականում ամուսնացել է ըմբիշ Թրիփլ Էյչի հետ։
Ռեստլինգային կարիերայի ընթացքում մեկ անգամ նվաճել է WWF կանանց չեմպիոնական տիտղոսը։


== Ծանոթագրություններ ==


== Արտաքին հղումներ ==
Էջը WWE.com կայքում(անգլ.)
Էջը Ռեստլինգի առցանց աշխարհում Archived 2015-06-29 at the Wayback Machine.(անգլ.)
Էջը IMDb կայքում(անգլ.)
Արմեն Մկրտչյան (քաղաքական գործիչ)

Անվան այլ կիրառումների համար տե՛ս՝ Արմեն Մկրտչյան (այլ կիրառումներ)Արմեն Ստեփանի Մկրտչյան (նոյեմբերի 3, 1972(1972-11-03), Երևան, Հայկական ԽՍՀ, ԽՍՀՄ), ՀՀ պետական և քաղաքական գործիչ, Հեռուստատեսության և ռադիոյի ազգային հանձնաժողովի անդամ (2009-ից)։


== Կրթություն ==
1988-1993 թթ. - սովորել և ավարտել է Երևանի պետական համալսարանի պատմության ֆակուլտետը։
1997-2000 թթ. - սովորել և ավարտել է Երևանի պետական համալսարանի իրավաբանական ֆակուլտետը։
1999 թ. անցել է մասնագիտական վերապատրաստում՝ Հայաստանի Հանրապետության կառավարման դպրոցի «Պետական ծառայության հիմնահարցեր» դասընթացներում։
2000 թ. - Բաց հասարակության ինստիտուտի և Երևանի պետական համալսարանի «Հակամարտություն,հակամարտությունների լուծում և տրանզիտոլոգիա» քաղաքագետների ամառային դպրոցի դասընթացներ։
2012 թ. ՉԺՀ Պեկին քաղաքում մասնակցել է արևելյան Եվրոպայի և միջին Ասիայի հեռուստառադիոոլորտը կարգավորող և ղեկավարող կառույցների բարձրաստիճան պաշտոնյաների վերապատրաստման դասընթացներին։


== Աշխատանքային գործունեությունը ==
1996 թ. աշխատել է Երևանի պետական համալսարանի արտասահմանյան ասպիրանտների, ստաժորների և ուսանողների բաժնում՝ որպես ավագ տեսուչ։
1998 թ. - Երևանի պետական համալսարանի միջազգային կապերի բաժնի վարիչի տեղակալ։
2000 թ. - Երևանի քաղաքապետի խորհրդական։
2001 թ. - Երևանի քաղաքապետարանի քարտուղար։
2009 թ. - Ազգային ժողովի որոշմամբ նշանակվել է Հեռուստատեսության և ռադիոյի ազգային հանձնաժողովի անդամ։
2015 թ. դեկտեմբերի 8-ին ՀՀ Ազգային ժողովի որոշմամբ վերընտրվել է Հեռուստատեսության և ռադիոյի ազգային հանձնաժողովի անդամ։


== Հասարակական և քաղաքական գործունեություն ==
1989 թ. մասնակցել է Արարատի, Իջևանի, Նոյեմբերյանի պաշտպանությանը, ինչպես նաև Լեռնային Ղարաբաղի Հանրապետության Շուշիի և Հադրութի շրջանների ազատագրմանը։
1990 թ. անդամագրվել է Հայաստանի Պառլամենտի պաշտպանության խորհրդի Երկրապահ զորամիավորմանը։
2001-2007 թթ. զբաղվել է իրավապաշտպան գործունեությամբ։
«Օրենքի գերակայություն» հասարակական կազմակերպության հիմնադիր։
2001-2005 թթ. - «Հանրապետություն» կուսակցության քաղաքական խորհրդի անդամ։
2005-2009 թթ. - «Ազգային վերածնունդ» կուսակցության քաղաքական խորհրդի անդամ։


== Պարգևներ ==
Մարտական ծառայության մեդալ (2013)։
ԼՂՀ կառավարության պատվոգիր։
ՀՀ ՊՆ «Անդրանիկ Օզանյան» մեդալ։Ամուսնացած է, ունի երկու երեխա։


== Աղբյուրներ ==


== Ծանոթագրություններ ==
Յան Շտուրսա

Յան Շտուրսա (չեխ․՝ Jan Štursa, Նովո-Մեստո-նա-Մորավե, մայիսի 15, 1880(1880-05-15)[…], Nové Město na Moravě - մայիսի 2, 1925(1925-05-02)[…], Նոր ավան, Պրահա, Չեխոսլովակիա), չեխ քանդակագործ։


== Կենսագրություն ==
1894-1898 թվականներին սովորել է Գորժիցայի քարտաշների և քանդակագործների դպրոցում, 1899-1903 թվականներին՝ Պրահայի Գեղարվեստի ակադեմիայում։ Կրել է սիմվոլիզմի ազդեցությունը։ Ստեղծել է մարդկային մարմնի գեղեցկության զգայական ընկալմամբ ներթափանցված արձաններ («Եվա», 1908 թ., Ազգային պատկերասրահ, Պրահա), սուր դրամատիկական գործեր («Վիրավորը», 1920-1921 թթ., նույն տեղում), բազմաթիվ մոնումենտալ-դեկորատիվ կոմպոզիցիաներ և հուշարձաններ («Աշխատանք» և «Մարդասիրություն» խմբաքանդակները Պրահայի Գլավկի կամրջի համար, 1911-1913 թթ., Ս. Չեխի հուշարձանը Պրահայում, 1921-1922 թթ.), արտահայտիչ դիմաքանդակներ («Բ. Նեմցովա», 1924 թ., Ազգային պատկերասրահ, Պրահա)։ Շտուրսայի աշխատանքները նպաստել են 20-րդ դարի չեխական ռեալիստական քանդակագործության զարգացմանը։


== Պատկերասրահ ==

		
		
		
		
		
		
		
		


== Ծանոթագրություններ ==
Ալհեմեսի

Ալհեմեսի (իսպ.՝ Algemesí, բասկ.՝ Algemesi), մունիցիպալիտետ Իսպանիայում, Վալենսիայի գավառի մի մաս, Վալենսիա ինքնավար համայնք։ Մունիցիպալիտետը Ռիբերա Ալթայի շրջանի (կոմարկա) մաս է կազմում։ Ընդգրկում է 41,5 կմ² տարածք։ Բնակչությունը` 28329 մարդ (2010 թվականին)։ Մարզի վարչական կենտրոնից հեռավորությունը 5 կմ է։


== Հայտնի մարդիկ ==

Ալեմեսիում է ծնվել, ապրել, աշխատել և մահացել  Ժոսեֆ Նավալ-Գիրբեսը,  տեղի բնակիչների կողմից պաշտելի հեթանոս, որը օրհնվել է Հռոմեական կաթոլիկ եկեղեցու կողմից։


== Քույր քաղաքներ ==
Րյոմ,  Ֆրանսիա


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք
Instituto Valenciano de Estadística
Semana de toros de Algemesí
Página web del Ayuntamiento
Alpeia 2025 Asociación Juvenil de Rol, Estrategia y Simulación de Algemesí
Página web de la Societat Musical d'Algemesí
Իրանահայ երաժշտություն

Իրանի հայ երաժիշտները նշանակալի ներդրում ունեն ոչ միայն ազգային, այլև իրանական ժողովրդական և պրոֆեսիոնալ երաժշտության մեջ։


== 18–19–րդ դարերի հայ աշուղներ ==
18–րդ դարում ժողովրդական երգարվեստի զարգացմանը նպաստել են հայ աշուղներ Հարություն Օղլին, Ղուլ Սարգիս Շիրիշկանցին, Միսկին Մատթեոսը, Միսկին Ստեփանը, Մարտիրոս Մանուկյանը և ուրիշներ։ Իրանական երաժշտական մշակույթի պատմության մեջ կարևոր ղեր ունի երգիչ Սարգիսը (7–րդ դար), որի համբավը տարածված էր նաև Հայաստանում ու Մերձավոր Արևելքում։ Իրանահայ Երգարվեստի ճանաչված դեմքերից է Նիկոլ Գալանդերյանը, որը գրել է ռոմանսներ (շուրջ 700), մանկական երգեր, օպերաներ և այլն։ Պրոֆեսիոնալ երաժշտության ներկայացուցիչներից է Ա. Տեր-Հովհաննիսյանը, 19–րդ դարի վերջին Թեհրանում ստեղծել է Երաժշտասերների միություն և լարային նվագախումբ։ Հայտնի է Գրիգորյանների տոհմը, հատկապես՝ ջութակահար, խմբավար Լևոև Գրիգորյանը, որը Թեհրանում կազմակերպել և ղեկավարել է «Գուսան» երգչախումբը։ Որդին՝ կոմպոզիտոր և խմբավար Ռուբենը, պարսկական ժողովրդական երգերի առաջին գրառողն էր։ Ճանաչված դաշնակահարներից են էմանուել Մելիք-Ասլանյանը, Տանյա Հարությունյանը, Ռուբինա Սաիդխանյանը, Հայկուշ Մակարյանը, ջութակահարներ Լեոպոլդ Ավագյանը, Հրաչ Մանուկյանը, երգչուհիներ Սաթո Աղաբաբյանը, Թամարա Փիլոսյանը, Մարիցա Սանոսյանը, Հակինթ Վարդանյանը, Հերմինե Դավթյանը, խմբավար Գուրգեն Մովսիսյանը։ Երգչախմբերից են «Գուսանը», «Անուշը», «Արագը», «Հայ երգը», «Անին» և այլն։ 1920-ական թվականներին Ե. Ավետիսյանը Թավրիզում հիմնադրել է բալետի առաջին ստուդիան (1945 թվականից՝ Թեհրանի պարարվեստի դպրոց), 1939 թվականին պարուսույց Ա. Ջամբալյանը Թեհրանում՝ բալետի դպրոց։ Թեհրանում գործել է նաև «Պապիկյան-Բալե» խումբը։ Հայտնի են Թեհրանի «Արարատ», «Կարապ», «Զարթոնք», «Կարավան» պարախմբերը։
BMW X7

BMW X7, BMW ընկերության կողմից արտադրվող սպորտային կոմպակտ մեքենա։ 2014 թվականի մարտին BMW ընկերությունը հաստատեց, որ X7-ը արտադրվելու է 2018 թվականին։ BMW X7-ը, ըստ էության համարվում է Mercedes-Benz GLS-Class-ի և Audi Q8-ի մրցակիցներից մեկը։ Այն նաև մրցում է Land Rover Range Rover-ի, Cadillac Escalade-ի, Lexus LX-ի և Lincoln Navigator-ի հետ։


== X7-ի ներկայացման հայեցակարգ ==
BMW ընկերությունը 2017 թվականին Ֆրանկֆուրտի ավտոսալոնում ցուցադրեց X7-ի նախատիպը։ X7- ը կունենա 3 ստանդարտ շարքեր և կստեղծվի այն նույն հարթակում, ինչպես BMW X5-ը և BMW X6-ը:


== Ծանոթագրություններ ==
Կարինե Նազարովա

Կարինե Կոնստանտինովնա Նազարովա (հուլիսի 18, 1949(1949-07-18), Բաքու, Ադրբեջանական ԽՍՀ, ԽՍՀՄ), խորհրդային, ռուս նկարիչ, Ռուսաստանի գեղարվեստի ակադեմիայի մասնակից-թղթակից (2011)։
Ծնվել է 1949 թվականին Բաքվում։
1973 թվականին ավարտել է Մոսկվայի պոլիգրաֆիայի համալսարանը «տպագիր արտադրանքի գեղարվեստական և տեխնիկական ձևավորում» մասնագիտությամբ։
1977 թվականից դարձել է ԽՍՀՄ նկարիչների միության անդամ։
2011 թվականին ընտրվել է Ռուսաստանի գեղարվեստի ակադեմիայի մասնակից-թղթակից։
Աշխատում է թեմատիկ նկարների, դիմանկարների, նատյուրմորտների ժանրերում, ցուցահանդեսների մասնակից է Ռուսաստանում և արտասահմանում։ Նրա ստեղծագործությունները ներկայացված են Ռուսաստանի, Վրաստանի, Բուլղարիայի, Լեհաստանի, Ուկրաինայի տարբեր թանգարաններում և մասնավոր հավաքածուներում՝ Մոսկվայում, ԱՄՆ-ում, Բելգիայում, Անգլիայում, Իռլանդիայում։
Նկարչի մասին շատ արվեստագետներ կիսվել են դրական կարծիքներով.


== Ծանոթագրություններ ==


== Արտաքին հղումներ ==
«Назарова Каринэ Константиновна»։ rah.ru։ Վերցված է 2021-5-15
Կենցաղային ժանր

Կենցաղային ժանր, (ժանրային նկարչություն ֆր.՝ genre բառից) կերպարվեստի ժանր, որ պատկերում է անձնական և հասարակական, առօրյա կյանքը (սովորաբար՝ ժամանակակից նկարչի կողմից)։ Կենցաղային ժանրում առաջատար է կենցաղային (ժանրային) գեղանկարչությունը, մասամբ՝ գրաֆիկան և քանդակագործությունը։
Կենցաղային ժանրի զարգացումը ընթացել է կենցաղի փաստական վավերացումից դեպի առօրյա կյանքի երևույթների ներքին իմաստի և հասարակական-պատմական բովանդակության հոգեբանական բացահայտումը։ Կենցաղային պատկերները հայտնի են հնուց (նախնադարից՝ որսի, ծեսերի տեսարաններ), սակայն, որպես արվեստի հատուկ ժանր, առանձնացել է ֆեոդալական դարաշրջանում (Հեռավոր Արևելք) և բուրժուական հասարակարգի ձևավորման շրջանում (Եվրոպա)։
Միջին դարերում ժանրային տեսարանները հաճախ միահյուսվել են կրոնական և այլաբանական կոմպոզիցիաներին։ 7-13-րդ դարերում Չինաստանում կազմավորվել և գործել են ժանրային գեղանկարչության դպրոցներ։
Վերածննդի դարաշրջանում եվրոպական գեղանկարչության մեջ մեծ տեղ է տրվել կենցաղային մանրամասներին։ Գեղանկարիչները պատկերել են մարդկանց առօրյա կյանքի և կենցաղի զանազան իրավիճակներ, ինչպես օրինակ, շուկաներ, փողոցներ, երեկույթներ, խնջույքներ և այլն։

16-րդ դարում կենցաղային ժանրը հետզհետե անջատվել է կրոնական, այլաբանական ժանրերից և վերջնականապես ձևավորվել 17-րդ դարում։
Կենցաղային ժանրի առաջադիմական զարգացումը կապված է դեմոկրատական և ռեալիստական միտումների աճի, սոցիալական խնդիրների լայն ընդգրկումով աշխատավոր ժողովրդի կյանքն ու աշխատանքը պատկերող արվեստագետների (Պ. Բրեյգել, Յան Վերմեեր, Դ. Վելասկեզ, Լուի Լենեն, Ժ. Բ. Մ. Շարդեն, Ֆ. Գոյա, Գ. Կուրբե, Գասպարե Տրավերսի, Ա. Մենցել, Ալեքսեյ Վենեցիանով, Պ. Ֆեդոտով, պերեդվիժնիկներ՝ Վ. Պերով, Ի. Ռեպին, Ն. Կասատկին) գործունեության հետ։ Կենցաղային ժանրը կարևոր տեղ է գրավել սովետական արվեստում (Յու. Պիմենով, Ա. Պլաստով)։
Ժանրային պատկերին մեծ տեղ է տրվում նաև քանդակագործության և գրաֆիկայի մեջ։ Կենցաղային տեսարաններով և մանրամասներով հարուստ են Հայկական լեռնաշխարհում հայտնաբերված ժայռապատկերները, միջնադարյան տապանաքարերը, Աղթամարի և այլ ճարտարապետական հուշարձանների բարձրաքանդակները, ձեռագիր մատյանների մանրանկարները։
Կենցաղային ժանրի ուշագրավ գործեր են ստեղծել հայ արվեստում Ս. Ներսիսյանը, Վ. Սուրենյանցը, Հ. Արծաթպանյանը, Ե. Թադևոսյան, Է. Շահին, Ս. Խաչատուրյանը, Վ. Ախիկյանը, Ս. Առաքելյանը, Հ. Կոջոյանը, Գ. Գյուրջյանը, Հ. Կարալյանը, Գ. Խանջյանը։ Կենցաղային ժանրում արտահայտվել են մեր հայրենիքի վերափոխման թափն ու առօրյա կյանքի ողջ բազմազանությունը։


== Գրականություն ==
Апраксина Н., Бытовая живопись, Л., 1959.
Никифоров Б. М., Жанровая живопись, М., 1961.
Русская жанровая живопись XIX века, М., 1961.
Русская жанровая живопись XIX — начала XX века, М., 1964.
Նովաիոլետ Բուլավայո

Նովայոլետ Բուլավայո  (անգլ. NoViolet Bulawayo, իսկական անունը` Էլիզաբեթ Տշելե (անգլ. Elizabeth Tshele), հոկտեմբերի 12, 1981 թվական, Տշոլոտշո, Հյուսիսային Մատաբելելենդ), գրող Զիմբաբվեից, ով ստեղծագործում է անգլերեն լեզվով։


== Կենսագրություն ==
Ավարտել է Բուլավայոյի Մզիլիկազիի անվան պետական ​​բարձրագույն դպրոցը։ 1999 թվականից նա բնակվում է ԱՄՆ-ում։ Նա ստացել է մագիստրոսի և բակալավրի կոչումներ Տեխասի A&M համալսարանում (Կոմերս, Տեխաս) և Հարավային մեթոդիստական ​​համալսարանում։ 2010 թվականին նա ավարտել է Կոռնելի համալսարանի գրական դասընթացը և դասավանդել այնտեղ։ 2012-2014 թվականներին Սթենֆորդի համալսարանի գրականության գերազանցության ծրագրի գիտաշխատող էր։


== Ստեղծագործական կյանքը ==
2009 թվականին Ջ. Մ. Կուտզեն ընդգրկեց Բուլավայոյի «Պատկերները» պատմվածքը իր նոր՝ «Աֆրիկյան նոր գրականություն» հատորում։ 2010 թվականին լույս տեսած Boston Review-ում՝ «Խելագարները Բուդապեշտում» պատմվածքն արժանացել է 2011 թվականի «Աֆրիկյան Բուքերի» Քեյն մրցանակին։ 2013 թվականին գրողի առաջին վեպը հայտնվեց ԱՄՆ-ում և Մեծ Բրիտանիայում, որի հիմքը մրցանակակիր պատմություն էր։


== Գրքեր ==
Մեզ անհրաժեշտ են այլ անուններ/ We need new names. New York: Reagan Arthur Books, Little, Brown and Company, 2013 (London: Chatto & Windus, 2013, հրատարակվել է նաև որպես աուդիոգիրք. Բուքերյան մրցանակի կարճ ցուցակում 2013 թվականին; Los Angeles Times թերթի գրքային մրցանակ; Էտիսալատայի գրականության մրցանակ, Նիգերիա և այլն.)


== Ծանոթագրություններ ==
Խիսո

Խիսո (վրաց.՝ ხისო), լքված գյուղ Վրաստանում։ Գտնվում է Կախեթի մարզի Ախմետայի շրջանում։


== Դիրք ==
Գյուղը գտնվում է ծովի մակարդակից 1750 մետր բարձրության վրա։ Շրջկենտրոն Ախմետայից հեռու է 88 կմ։


== Բնակչություն ==
Ըստ 2002 թվականի մարդահամարի տվյալների, գյուղի բնակչությունը կազմում է 0 մարդ։


== Ծանոթագրություններ ==
Հուլիսի 27

Հուլիսի 27, տարվա 208-րդ (նահանջ տարիներին՝ 209-րդ) օրն է։

Տարվա ավարտին մնում է 157 օր։


== Դեպքեր ==
1890 - Վինսենթ վան Գոգը կրակում է իր վրա և մահանում է երկու օր հետո
1944 - սովետական զորքերն ազատագրում են Լվովը
1945 - Ալեքսանդր Սոլժենիցինը դատապարտվում է ութ տարվա ուղղիչ աշխատանքների՝ «հակասովետական քարոզչության համար»
1953 - Կորեական պատերազմն ավարտվում է Հյուսիսային և Հարավային Կորեաների միջև բաժանարար գոտու ստեղծումով
1983՝ «Հայկական հեղափոխական բանակ» կազմակերպությունը Լիսաբոնում պատանդ է վերցնում Թուրքիայի դեսպանատան աշխատողներին, սպանելով երկու հոգու՝ թուրք դիվանագետի կնոջը և պորտուգալացի մի ոստիկանի։ Գործողությունն իրականացրած հինգ անդամները տեղում սպանվում են։
1994 - Հնդկաստանի խորհրդարանը ծնողներին արգելում է իմանալ ապագա երեխայի սեռը
2012 - Լոնդոնի օլիմպիական խաղերի բացումը


== Ծնունդներ ==
1612 - Մուրադ IV օսմանյան կայսրության սուլթան (մ. 1640)
1824 - Ալեքսանդր Դյումա (որդի) - ֆրանսիացի գրող (մ. 1895)
1827 - Պյոտր Շուվալով - ռուս գեներալ (մ. 1889)
1830 - Ադել Հյուգո, Վիկտոր Հյուգոյի և Ադելի դուստրը
1835 - Ջոզուե Կարդուչչի  - իտալացի բանաստեղծ (մ. 1907)
1853 - Վլադիմիր Կորոլենկո - ռուս գրող (մ. 1921)
1889 - Օտո Սկուլմե,լատվիացի խորհրդային նկարիչ
1895 - Ումբերտո Էլիա Տեռաչինի, իտալական բանվորական շարժման գործիչ
1897 - Ադոլֆո Բալոնչերի, իտալացի ֆուտբոլիստ, կիսապաշտպան
1923 - Մասուտացու Օյամա, քյոքուշինքայ կարատեի հիմնադիր վարպետն է
1927 - Մարգարիտա Սաենկո, խորհրդային թատերական քննադատ, լրագրող և դրամատուրգ
1938 - Հակոբ Իշխանյան, քանդակագործ, գրաֆիկ
1942 - Կլոդ Մութաֆյան - ֆրանսահայ մաթեմատիկոս, հայագետ և պատմաբան
1975 - Արա Աբրահամյան  - հայազգի շվեդական ըմբիշ
1981 - Էդվարդ Մանուկյան հայ կոմպոզիտոր
1987՝
Հռիփսիմե Խուրշուդյան հայ ծանրամարտիկ
Մարեկ Համշիկ սլովակ ֆուտբոլիստ


== Մահեր ==
1841 - Միխայիլ Լերմոնտով - ռուս բանաստեղծ և նկարիչ (1814)
1882 - Մոդեստ Բոգդանովիչ, ռուսական ռազմական պատմաբան
1909 - Կաետան Աբգարովիչ - հայ ծագումով լեհ գրող, ազնվական (1856)
1914 - Թեոդոր Կոխեր - շվեյցարացի ֆիզիկոս (1841)
1936 - Արշակ Հարությունյան, հայ դերասան, ՀԽՍՀ վաստակավոր արտիստ
1960 - Էթել Լիլիան Վոյնիչ - իռլանդուհի գրող (1864)
1981 - Ուիլյամ Ուայլեր - ֆրանսիական ծագումով ամերիկացի ռեժիսոր (1902)


== Տոներ ==
Հյուսիսային Կորեա՝ Հաղթանակի օր
Լևանտե (ֆուտբոլային ակումբ)

Լևանտե (իսպ.՝ Levante Unión Deportiva), իսպանական ֆուտբոլային ակումբ Վալենսիայից։ Այն ստեղծվել է 1909 թվականին և ներկայումս հանդես է գալիս Լա Լիգայում


== Պատմություն ==


=== Վաղ տարիներ ===
Լևեանտեն հիմնադրվել է 1909 թվականին որպես Լևանտե ֆուտբոլային ակումբ, անվանումը վերցնելով Լա Մալվարոսայի Լևանտե ափից և եղել է Վալենսիայի պիոներական ակումբներից մեկը։
Լևանտեն առաջին խաղերը անցկացրել է ամբարների մոտակայքում գտնվող Լա Պլատյետա վայրում։ Նրանց մյուս դաշտը նույնպես ափամերձ գոտում էր, որտեղ խաղում էին բանվորական դասի ներկայացուցիչները։ 1919 թվականին ակումբը առաջին անգամ խաղաց Վալենսիայի դեմ և պարտվեց 0-1 հաշվով, խաղը նաև հայտնի դարձավ նոր Ալգիրոսի դաշտում անցկացրած առաջին խաղով։ 1928 թվականին Լևանտեն նվաճեց առաջին տիտղոսը` նվաճելով Վալենսիայի չեմպիոնի տիտղոսը։
1935 թվականին Լևանտեն դարձավ Լևանտե-Սուր մրցույթի հաղթող, որում մասնակցում էին Վալենսիայի, Մուրսիայի և Անդալուսիայի լավագույն ակումբները և միևնույն ժամանակ հասավ Իսպանիայի գավաթի կիսաեզրափակիչ` հաղթելով Վալենսիային և Բարսելոնային, սակայն պարտվեց Սաբադելին։


=== Կոպա դե լա Էսպանա Լիբրե ===
Իսպանիայի քաղաքացիական պատերազմի ընթացքում Լևանտեն խաղաց Միջերկրածովյան լիգայում և գրավեց հինգերորդ և վեցերորդ տեղերը, բացի այդ խաղաց Կոպա դե լա Էսպանա Լիբրեում ("Ազատ Իսպանիայի գավաթ"): Չնայած գավաթին մասնակցում էին լիգայի առաջին չորս ակումբները, սակայն Բարսելոնան մեկնեց Մեքսիկա ուսումնական հավաքների և փոխարենը մասնակցեց Լևանտեն։
Լևանտեն դուրս եկավ եզրափակիչ, որտեղ 1937 թվականի հուլիսի 18-ին հաղթեց Վալենսիային 1-0 հաշվով։


=== Միավորում ===
Քաղաքացիական պատերազմի ընթացքում Լևանտեի դաշտը ավերվել էր, և քանի որ նույն քաղաքի Գիմնաստիկո ակումբը ուներ մարզադաշտ, սակայն կորցրել էր խաղացողների մեծ մասին, ակումբները 1939 թվականին միավորվեցին` անվանվելով  Դեպորտիվա Լևանտե-Գիմնաստիկո Յունիոն, երկու տարի անց նորից անվանափոխվեցին Լևանտե Յունիոն Դեպարտիվա։


== Նվաճումներ ==
Իսպանիայի գավաթ
Կիսաեզրափակիչ (1). 1935
Ազատ Իսպանիայի գավաթ
Հաղթող (1). 1937
Սեգունդա Դիվիզիոն
Հաղթող (2). 2003–04, 2016–17
Սեգունդա Դիվիզիոն B
Հաղթող (3). 1988–89, 1995–96, 1998–99
Տերսերա Դիվիզիոն
Հաղթող (2). 1943–44, 1972–73


== Ներկա կազմ ==
2017 թվականի սեպտեմբերի 1-ի դրությամբ։
Նշում. Դրոշները ցույց են տալիս ազգային հավաքականը ինչպես սահմանված է ՖԻՖԱ-ի իրավասության կանոններում: Խաղացողները կարող են ունենալ 1-ից ավելի ոչ-ՖԻՖԱ-ի քաղաքացիություն:


== Ծանոթագրություններ ==


== Արտաքին հղումներ ==
Լևանտեի պաշտոնական կայքը (իսպ.)
Լևանտեի պաշտոնական Տվիտերի էջը
Լևանտեի պաշտոնական Ֆեյսբուքի էջը
Լևանտեի պաշտոնական ՅուԹյուբի էջը
Լևանտեի պաշտոնական Ինստագրամի էջը
Լևանտեն transfermarkt-ում
Լևանտեն futbol24.com-ում
Լևանտեն soccerway.com կայքում